Donnie Yen

Donnie Yen Ji-dan (甄子丹; lahir pada 27 Julai 1963) adalah seorang pelakon, pengarah filem, penerbit, koreografi aksi di Hong Kong. Beliau adalah salah seorang pelakon yang menerima gaji tertinggi di Asia.

Latar Belakang
Yen dilahirkan di Guangzhou, China. Ibunya Bow-sim Mark adalah seorang guru Taici dan juga guru gaya Fu Wudangquan manakala ayahnya Klyster Yen (甄雲龍) seorang editor surat khabar. Apabila beliau berusia dua tahun, keluarganya berpindah ke Hong Kong dan akhirnya bermastautin di Boston, Amerika Syarikat. Adiknya, Chris Yen, juga merupakan seorang pelakon.

Dalam pengaruh ibunya, Yen berminat dalam seni bela seperti Kung Fu dan Taici sejak kecil. Yen mula belajar Kung Fu semasa beliau berusia 9 tahun, dan seterusnya menamatkan pelajarannya lima tahun kemudian untuk mempelajari wusyu dengan lebih mendalam. Oleh kerana ibu bapanya khuatir Yen akan dipengaruhi oleh gejala negatif di Combat Zone, Boston, Yen dihantar ke Beijing untuk berlatih bersama dengan Pasukan Wusyu Beijing selama dua tahun. Sebelum balik ke Amerika Syarikat, beliau bersinggah di Hong Kong di mana beliau bertemu dengan koreografer aksi yang terkenal, Yuen Woo-Ping.

Kerjaya

Kerjaya Awal
Yen mula bertapak dalam industri filem  pada tahun 1984, yang mana dia pertama kali memegang watak dalam filem Drunken Taici. Selepas filem Drunken Taici dan Tiger Cage (1988), Yen menembusi watak sebagai Jeneral Nap-lan dalam Once Upon a Time in China II (1992), yang mana termasuk adegan berlawan di antara wataknya dengan Wong Fei-hung lakonan Jet Li. Yen seterusnya berlakon dalam filem Iron Monkey pada tahun 1993. 

Pada tahun 1995, Yen memegang watak Chen Zhen dalam siri televisyen Fist of Fury, yang diterbit oleh ATV. Siri televisyen tersebut diadaptasi daripada filem Bruce Lee yang sama tajuknya. 

Pada tahun 1997, Yen memulakan syarikat penerbitan filemnya, Budget Films, dan menjadi pengarah buat pertama kali dalam filemnya, Legend of the Wolf (1997) dan Ballistic Kiss (1998). Walaupun filem yang dihasil olehnya mendapat pujian kritik filem, namun filemnya tidak mendapat sambutan yang baik daripada penonton. Oleh hal demikian, Yen hampir muflis dan terpaksa meminjam wang daripada ceti haram.

2000-an
Yen kemudian kembali ke Amerika Syarikat, di mana beliau diajak untuk membuat koreografi aksi bagi filem-filem Hollywood seperti Highlander: Endgame (2000) dan Blade II (2002). Pengarah-pengarah filem tersebut berasa kagum akan kemahirannya dan beliau juga diberi peranan kameo dalam kedua-dua filem tersebut.

Pada tahun 2002, Jet Li mahukan Yen untuk memegang watak Sky, musuhnya dalam filem tersebut disebabkan oleh kemahiran seni bela diri Yen yang baik. Pada tahun 2003, Yen menjadi watak antagonis dan berlawan dengan Jackie Chan dalam filem Shanghai Knights.

Yen juga membuat koreografi untuk aksi animasi dalam permainan video Onimusha pada tahun 2004. Beliau terus aktif dalam sektor filem Hong Kong dan berlakon dalam filem Seven Swords, SPL: Sha Po Lang, Dragon Tiger Gate dan sebagainya. Perlakonannya dalam filem Flash Point berjaya mendapat anugerah Golden Horse Film Awards dan Hong Kong Film Awards.

Filemografi

Pautan luar

The Official Donnie Yen Website DonnieYen.Asia

"An Action Star Moves to the Lead," New York Times article
Donnie Yen profile page at Hong Kong Cinemagic

Kategori:Pelakon lelaki Hong Kong
Kategori:Pengarah filem Hong Kong
Kategori:Pelagak ngeri Hong Kong
Kategori:Penerbit filem Hong Kong
Kategori:Kelahiran 1963
Kategori:Orang hidup
Kategori:Pelakon filem Hong Kong